Mikhail Bogdanovich Barclay de Tolly (Михаи́л Богда́нович Баркла́й-де-То́лли en ruso y alfabeto cirilico), naixito de Pamūšis (Ducato de Curlandia y Zemgale, Republica d'as Dos Nacions, hue en Lituania) o 27 d'aviento de 1761 y muerto en Insterburg (Prusia Oriental, Reino de Prusia, hue Rusia) o 26 de mayo de 1818, estió un melitar ruso, que plegó en l'Exercito ruso dica o ran de Mariscal, amás d'estar en 1810-1812 Menistro d'a Guerra de l'Imperio ruso. Como melitar, partecipó en as guerras de Rusia en ixas envueltas, con Suecia, con l'Imperio otomán y con o Primer Imperio Francés mientres as Guerras napolionicas, encluyindo-ie a Campanya de Rusia, a on participó en a batalla de Valutino y en a batalla de Borodino.